ભૂલ થઇ જવી એ બિલકુલ માનવસ્વભાવ છે; આપણે બધા જ ભૂલો કરતાં હોઈએ છીએ. પરંતુ તે જો કે તેનું પુનરાવર્તન કરવા માટેનું કોઈ વ્યાજબી કારણ નથી બની જતું. અને આપણને આપણી ભૂલનું ભાન થયું છે તે બતાવવા માટેના આપણી પાસે ફક્ત બે જ રસ્તાઓ છે: પ્રથમ તો એ કે તેનું પુનરાવર્તન નહિ થવા દઈને, અને બીજું છે પ્રામાણિકપણે તે ભૂલ બદલ માફી માંગીને. જે બીજો મુદ્દો છે તે મારો આજનો મુખ્ય વિષય છે, કે, માફી કેવી રીતે માંગવી? સાચી રીતે માફી કેમ માંગવી? એ નથી તો કોઈ કલા કે નથી કોઈ કુશળતા. એ ફક્ત કુદરતી અને સચ્ચાઈપૂર્ણ હોવા વિષેની વાત છે. જયારે આપણે ખરેખર આપણે કરેલા કાર્ય વિષે પસ્તાતા હોઈએ ત્યારે સાચા શબ્દો આપોઆપ બહાર આવી જતાં હોય છે અને માફી માંગવાનું સરળ બની જતું હોય છે.